Pata ukoꞌmansaꞌ aꞌtai,
ipoitorʉ ton utɨꞌpʉ parau kuꞌpɨri kaꞌ,
mɨrɨpan kon ekanwaꞌtɨsaꞌ utɨꞌpʉ parau kuꞌpɨri ratoi pona Kaꞌpaneyan winɨkʉiꞌ.
Pata ewarumankaaꞌpʉ,
Sises uyeꞌsaꞌ pʉra rɨ marɨ iyeꞌtane toꞌ piyaꞌ.
Panaꞌ pe aꞌsetun uyeeꞌpʉ ɨsɨ pe sipaꞌsipa pe tuna tʉkuꞌse.
Ipoitorʉ ton utɨkaꞌsaꞌ esiꞌpʉ kanau yau 3 mayirʉ,
4 mayirʉ eꞌtoꞌ airɨ rɨ,
mɨrɨ aꞌtai Sises uyepʉ eneꞌpʉ toꞌ uya tuna pʉroꞌpo.
Aꞌko pe kanau piyaꞌ iyepʉ aꞌtai,
toꞌ etʉipɨtʉꞌpʉ.
Eꞌtane,
“Ketʉipɨꞌtʉu;
urɨ rɨ,”
taꞌpʉ Sises uya toꞌ pɨꞌ.
Mɨrɨ aꞌtai,
toꞌ uya ikanwaꞌtɨꞌpʉ kanau yaꞌ,
mɨrɨpan kon uya pata tʉutɨtoꞌ kon yaꞌ eporoꞌpʉ inke pʉra rɨ.